hu hu hu hu hu es de hu hu hu hu hu hu hu pl hu hu hu hu hu hu su hu hu hu hu hu hu hu hu hu hu hu hu hbs_lat la hu hu hu hu hu hu hu hu hu fr hu hu uk hu hu hu it hu hu hu eo hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu cs hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu nl hu hu hu hu hu hu hu hu hu hu hu hu hu hu hu nl hu de pl hu hu hu hu hu hu hu hu hu hu hu su hu hu hu en hu ru hu ru hu en hu ru hu en hu en hu de hu de hu de hu en en hu hu hu hu hu hu hu hu hu hu hu hu hu hu su hu hu hu hu hu hu hu la hbs_lat hu hu hu hu hbs_lat hu hu fr hu hu hu hu hu it hu hu hu eo hu hu hu hu hu hu hu hu fi hu hu hu de
Felvételi alapképzésre - Református szakirány
Erdély református, evangélikus és unitárius lelkészképző egyeteme
A Kolozsvári Protestáns Teológiai Intézet 4 éves teológiai alapképzésének I. évére sikeres felvétel után lehet beiratkozni. A felvétel versenyvizsga alapján történik. (Az alapképzésre 2 éves magiszteri tanulmány épül.) Felvételire jelentkezhetnek a Protestáns Teológiai Intézetet fenntartó református egyház megkeresztelt és konfirmált tagjai, akik érettségi oklevéllel, orvosi bizonyítvánnyal, a lakhelyük szerint illetékes egyházközség presbitériumának ajánlásával rendelkeznek, és részt vettek a Teológiai Intézet által rendezett előfelvételi táborban. A felvételi idejére a Protestáns Teológiai Intézet bentlakást és étkezési lehetőséget biztosít a jelöltek számára. A bentlakás és étkezés díját a beiratkozás előtt közöljük.
A felvételi vizsgára jelentkezés előfeltételei
A felvételi vizsgára való jelentkezés előfeltétele az illetékes egyházközség presbitériumától igényelt ajánlás. Az ajánlóleveleket hivatali úton kell megküldeni az egyházkerület Püspöki Hivatalának, megerősítés és továbbterjesztés végett. A püspöki hivatalok által láttamozott ajánlólevelek hivatalos úton érkeznek a Teológiai Intézetbe az előfelvételi tábor előtt. Az ajánlólevelet az alábbiakban mellékelt kérdőív alapján kell elkészíteni.
Kérdőív református felvételire jelentkezők számára, a presbitériumok általi ajánláshoz
A felvételiző részt vesz az előfelvételi táborban és ennek keretében szervezett felvételi interjún.
A szóbeli vizsga anyaga elérhető ezen a linken.
A tételek tanulásánál a minél részletesebb tartalmi ismertetésre kell összpontosítani. Nincs szükség a szövegek értelmezésére. A vizsgatételek elsajátításánál az alábbi bibliafordítások közül bármelyik használható:
1908-as Revideált Károli Gáspár féle fordítás
1990-es Magyar Bibliatársulat által kiadott fordítás
2014-es Magyar Bibliatársulat kiadott ún. Revideált Újfordítás.
Azok a felvételizők, akik a líceumi tanulmányok utolsó két évében I-III. helyezést értek el országos egyéni bibliaismereti tantárgyolimpiászon, a vizsga letétele nélkül a maximális pontszámot kapják.
Szóbeli vizsga a Heidelbergi Káté kijelölt kérdés-feleleteiből. A vizsga anyaga elérhető ezen a linken.
A vizsga anyaga a Heidelbergi Káté (Tavaszy Sándor féle fordítás).
Minden vizsgatételen öt kátékérdés szerepel.
Egyházi énekvizsga a használatban levő Magyar Református Énekeskönyvből (40 ének). A vizsga anyaga elérhető ezen a linken.
A tételsoron négy ének jelenik meg. A kijelölt énekek első versét kell ismerni és énekelve előadni.
Magyar nyelv és irodalom
Ha a felvételiző érettségi vizsgát tett magyar nyelvből, a magyar írásbeli eredményét számítjuk be a felvételi vizsga végeredményébe.
Ha a felvételiző nem érettségizett magyar nyelvből, akkor a felvételi keretében kell írásbeli vizsgát tennie. Ebben az esetben a magyar írásbeli vizsga két pontot tartalmaz. Az első pont alatt egy olyan szövegértelmezési tétel áll, mint amelyet a magyar érettségire vonatkozó tételmodell bemutat a Tanügyminisztérium honlapján (lásd ezt a linket). A második pont alatt pedig egy olyan tétel szerepel, amelyet ezen a linken mellékelt tételsorból jelölünk ki.
Azok a felvételizők, akik a líceumi tanulmányok utolsó két évében országos I-III. helyezést értek el magyar irodalmi tantárgyversenyeken (beleértve az ún. Alternatív Irodalmi Versenyt is), a Győri Szép magyar beszéd verseny Kazinczy díjazottjai, a Sátoraljaújhelyi Édes anyanyelvünk díjazottjai és az Aranka György Nyelv- és Beszédművelő verseny I. díjasai a vizsga letétele nélkül a maximális pontszámot kapják.
Azok a jelentkezők, akiknek nincs angol, német vagy francia nyelvi érettségijük, az aktuális év érettségi idegen nyelvi anyagából tesznek vizsgát.
A felsorolt próbák a azokra a jelentkezőkre is érvényesek, akik teológiai tanulmányaikat második egyetemként óhajtják végezni.
A felvétel az általános osztályzatok sorrendjében történik, a fenntartó kerületek által megállapított helyek számának függvényében.
A vizsgák eredményeinek általánosa a következőképpen áll össze:
Ó- és újszövetségi bibliaismeret vizsgaeredménye: 35%
Heidelbergi Káté vizsgaeredménye: 20%
Magyar nyev és irodalom (hozott jegy vagy felvételi vizsgajegy): 30%.
A jelölteknek minden vizsgán legalább 5-ös érdemjegyet kell szerezniük. A sikeres felvételhez legalább 7-es általánost kell elérni.
Beiratkozás helye és címe
A felvételi vizsgára előzetesen lehet jelentkezni az alábbi online űrlap kitöltésével. Az online regisztrált jelentkezők számára minden esetleges további értesítést elküldünk emailben a megadott címre.
Regisztrálok a felvételire online
Kolozsvári Protestáns Teológiai Intézet
Piaţa Avram Iancu (Bocskai tér) nr. 13.
A beiratkozáshoz szükséges dokumentumok
A beiratkozáskor a jelentkezők által személyesen benyújtott iratcsomónak a következőket kell tartalmaznia:
születési bizonyítvány (eredeti és másolat);
személyi igazolvány (eredeti és másolat);
keresztelési és konfirmációi bizonyítvány a lakhely szerinti lelkipásztori hivataltól; áttért jelentkezők esetében az ajánlást külön is meg kell indokolni;
eredeti érettségi oklevél és az iskola által hitelesített tanulmányi anyakönyvi kivonat másolata (foaie matricolă);
kézírásos önéletrajz (1 példány);
négy darab 3 x 4-es méretű fénykép (hátsó oldalán a jelentkező nevével és a személyazonossági igazolvány számával);
a beiratkozási díj befizetését igazoló nyugta;
orvosi bizonyítvány, amelynek tartalmaznia kell a vérvizsga és tüdőszűrés eredményét, vagy a családorvos igazolását arról, hogy jelentkező nem szenved fertőző betegségben és nincs környezetében TBC fertőzött, valamint azt is, hogy a jelöltnek nincsenek hallási zavarai, beszédhibája, nem szenved ideg- vagy elmebetegségben és nincsenek olyan fogyatékosságai, amelyek alkalmatlanná tennék a lelkipásztori szolgálatra.
Az 1-7. pontoknál jelölt iratokat füles irattartóban kérjük benyújtani a Rektori Hivatalba beiratkozáskor.
Kolozsvári Protestáns Teológiai Intézet
Piaţa Avram Iancu (Bocskai tér) nr. 13.
Ajánlólevél felterjesztésének határideje: 2022. szeptember 1.
Interjú és beiratkozás felvételi vizsgára: 2022. szeptember 7. (09:00-15:00 óra)
Felvételi vizsga: 2022. szeptember 8-9.
Pótfelvételi vizsga alapképzésre a 2022-2023. akadémiai évre
Felvételi alapképzésre a 2022-2023. akadémiai évre
Friss infó -- Felvételi alapképzésre a 2022-2023. akadémiai évre
Magiszteri felvételi vizsga a 2022-2023. akadémiai évre
Pótfelvételi alapképzésre a 2021-2022. akadémiai évre
Felvételi alapképzésre a 2021-2022. akadémiai évre
Magiszteri felvételi vizsga a 2021-2022. akadémiai évre
Magiszteri felvételi vizsga a 2020-2021. akadémiai évre
Felvételi alapképzésre a 2020-2021. akadémiai évre - Frissítve!
Pótfelvételi alapképzésre a 2019-2020. akadémiai évre